b'\n_START_ARTICLE_\nDen estiske apostoliske ortodokse kirke\n_START_SECTION_\nHistorie\n_START_PARAGRAPH_\nDen estiske apostoliske ortodokse kirke ble grunnlagt i 1920 av patriark Tikhon av Moskva, men er siden 1923 en autonom delkirke av Konstantinopel-patriarkatet. Fra 1944 til 1991 var kirkeledelsen i eksil til Stockholm, mens kirka i Estland ble tvangsforent med Moskva-patriarkatet. Metropolitansetet var vakant fra 1953 til 1999._NEWLINE_1993 ble kirka p\xc3\xa5 nytt registrert som trossamfunn i det uavhengige Estland, og i 1996 bekrefta den \xc3\xb8kumeniske patriark kirkas autonomi. Dette f\xc3\xb8rte til sterke protester fra patriarken av Moskva, som ikke anerkjente den tidligere eksilkirka. Konflikten ble l\xc3\xb8st gjennom et kompromiss, som innebar at hver menighet kunne velge om den ville v\xc3\xa6re tilslutta den estiske apostoliske ortodokse kirke eller Moskva-patriarkatets estisk-ortodokse kirke._NEWLINE_2009 ble de to nye bisped\xc3\xb8mmene P\xc3\xa4rnu og Tartu utskilt fra Tallinn erkebisped\xc3\xb8mme. (Tartu hadde i en periode ogs\xc3\xa5 v\xc3\xa6rt bispesetet for Petseri eparki, som eksisterte fra 1926 til 1948.)'